open-index/open-wikipedia-markdown huggingface dataset:
Εθνική αυτοδιάθεση

**Εθνική αυτοδιάθεση** ονομάζεται το δικαίωμα ενός έθνους ή λαού να αποφασίζει αυτοδύναμα για το διεθνές στάτους της επικράτειάς του και για τα ζητήματα που σχετίζονται άμεσα με αυτό. Στο μέσο νου ο όρος έχει συνδεθεί με τα κινήματα ανεξαρτησίας, άρα με την επιδίωξη δημιουργίας νέων κυρίαρχων εθνικών κρατών, αλλά το εύρος του δεν περιορίζεται σε αυτήν - π.χ. ενδέχεται ένας λαός να επιλέγει συνειδητά την παραμονή του σε ένα πολυεθνικό κράτος ή την προσάρτησή του σε ένα άλλο.

Συχνά χρησιμοποιείται με την ίδια σημασία ο πιο «παγκόσμιος» όρος του *εθνικού αυτοπροσδιορισμού* (αγγλικά *national self-determination*), ο οποίος μάλιστα αποτελεί στοιχείο του Διεθνούς Δικαίου. Στην ελληνική γλώσσα οι δύο έννοιες διαφέρουν ελαφρώς: η αυτοδιάθεση σχετίζεται περισσότερο με το έθνος ως πολιτική οντότητα, ενώ ο αυτοπροσδιορισμός ως ταυτότητα.

Στον βαθμό που είναι δύσκολο να συμφωνηθεί επακριβώς τι αποτελεί έθνος, λαό κτλ., καθίσταται εξίσου δύσκολο να συμφωνηθεί μια συγκεκριμένη μεθοδολογία, υπό τις οποίες αναγνωρίζεται σε ένα έθνος το δικαίωμα της αυτοδιάθεσης. Το κενό καλύπτεται συνήθως από την προσφυγή στην ισχύ, είτε πολιτική είτε στρατιωτική, μέσω της οποίας οι αιτούμενοι αυτοδιάθεσης επιδιώκουν να εξαναγκάσουν το «κράτος-καταπιεστή» σε αναγνώριση του δικαιώματος. Σημαντικό ρόλο παίζει επίσης το διεθνές περιβάλλον, ιδιαίτερα οι εκάστοτε βουλήσεις των μεγάλων δυνάμεων που έχουν την ισχύ να καθορίζουν τους όρους του παιχνιδιού. Η Ελληνική Επανάσταση αποτελεί χαρακτηριστικό παράδειγμα, στο οποίο όλοι αυτοί οι παράγοντες συνυπήρξαν: Οι Έλληνες εξεγέρθηκαν το 1821 εναντίον της Οθωμανικής Αυτοκρατορίας, πετυχαίνοντας σημαντικές στρατιωτικές νίκες και ταυτόχρονα προκαλώντας κύμα φιλελληνισμού στον χριστιανικό κόσμο. Βαθμιαία αυτοί οι δύο παράγοντες, σε συνδυασμό με τα συμφέροντα Μεγ. Βρετανίας, Γαλλίας και Ρωσίας στη Μεσόγειο, οδήγησαν τις μεγάλες δυνάμεις στην απόφαση να επιβάλουν την ελληνική ανεξαρτησία στους Οθωμανούς, εμπλεκόμενοι ακόμα και στρατιωτικά (Ναυμαχία του Ναβαρίνου κ.ά.).

## Εξωτερικοί σύνδεσμοι
* 

Κατηγορία:Διεθνές Δίκαιο
Κατηγορία:Αυτονομία
Κατηγορία:Κομμουνιστική ορολογία
Σκωτικό Εθνικό Κόμμα

Το **Σκωτικό Εθνικό Κόμμα** (αγγλικά: *Scottish National Party* (**SNP**), σκωτικά γαελικά: *Pàrtaidh Nàiseanta na h-Alba*, σκωτς: *Scottis Naitional Pairtie*) είναι ένα εθνικιστικό-σοσιαλδημοκρατικό πολιτικό κόμμα στη Σκωτία το οποίο κάνει εκστρατεία υπέρ της ανεξαρτησίας της Σκωτίας από το Ηνωμένο Βασίλειο. Το κόμμα είναι το μεγαλύτερο στην χώρα, ιδρύθηκε το 1934 και σημερινός επικεφαλής του είναι ο Τζον Σουίνι.

Το SNP έχει συνεχή παρουσία στο Κοινοβούλιο του Ηνωμένου Βασιλείου από την σαρωτική νίκη της Ουίννι Γιούινγκ στις επαναληπτικές εκλογές του Χάμιλτον το 1967.

## Παραπομπές



## Εξωτερικοί σύνδεσμοι
* 
* Ο επίσημος ιστότοπος του κόμματος

Κατηγορία:Σκωτία
Κατηγορία:Πολιτικά κόμματα Ηνωμένου Βασιλείου
Κατηγορία:Σοσιαλδημοκρατικά κόμματα
Φέρον σήμα

Στον τομέα των τηλεπικοινωνιών, **φέρον σήμα** (**φέρον κύμα** ή απλά **φέρον**) ονομάζεται η κυματομορφή εκείνη, η οποία έχει υποστεί ορισμένου είδους διαμόρφωση, σύμφωνα με ένα σήμα εισόδου (σήμα πληροφορίας). Το τελικό διαμορφωμένο σήμα χρησιμοποιείται για τη μετάδοση πληροφοριών. Συνήθως, το φέρον σήμα έχει αρκετά υψηλότερη συχνότητα από το σήμα εισόδου. Ο σκοπός της χρήσης  φερόντων σημάτων είναι η μετάδοση πληροφοριών στο χώρο με τη μορφή ηλεκτρομαγνητικών κυμάτων. Ένα από τα σημαντικότερα πλεονεκτήματα της χρήσης φερόντων, είναι επίσης η ταυτόχρονη μετάδοση πολλών φερόντων σημάτων (διαφορετικής συχνότητας το κάθε ένα), χρησιμοποιώντας ένα κοινό φυσικό μέσο μετάδοσης.

## Ορισμός
Ο όρος **φέρον σήμα** έχει τις παρακάτω σημασίες:
# Μια κυματομορφή κατάλληλη για διαμόρφωση από ένα σήμα πληροφορίας.
# Μια αδιαμόρφωτη εκπομπή. Το φέρον σήμα είναι συνήθως ένα ημιτονικό σήμα ή μια ομοιόμορφη σειρά παλμών.

## Εξωτερικοί σύνδεσμοι
Μετάδοση Πληροφορίας-Διαμόρφωση

Αθανάσιος ∆. Παναγόπουλος, Εισαγωγή στις Τηλεπικοινωνίες 

Κατηγορία:Τηλεπικοινωνίες
Κατηγορία:Κυματικά φαινόμενα
Μίντελμπουρχ

Το **Μίντελμπουρχ** () είναι πόλη και δήμος της νοτιοδυτικής Ολλανδίας και πρωτεύουσα της επαρχίας της Ζηλανδίας.

## Ιστορία
Το Μίντελμπουρχ χρονολογείται από τα τέλη του 8ου ή τις αρχές του 9ου αιώνα. Η πρώτη αναφορά στο όνομα της πόλης γίνεται ως ένα από τα τρία κάστρα που ανηγέρθηκαν στο Βάλχερεν (τότε ακόμα νησί) για την προστασία της χώρας από τις επιδρομές των Βίκινγκ. Το 844 χτίστηκε στην περιοχή ένα μοναστήρι που παρέμεινε σε χρήση ως τον Ογδοηκονταετή πόλεμο, όταν η βόρεια Ολλανδία κατέκτησε την ανεξαρτησία της από τους Ισπανούς. 
Το Μίντελμπουρχ έγινε επίσημα πόλη το 1217. Κατά τον μεσαίωνα εξελίχθηκε σε σημαντικό εμπορικό κέντρο μεταξύ Αγγλίας και Φλάνδρας, ενώ τον «χρυσό» 17ο αιώνα της Ολλανδίας υπήρξε σημαντική πόλη για την Ολλανδική Εταιρεία Ανατολικών Ινδιών. 
Το μεγαλύτερο κομμάτι του κέντρου της πόλης βομβαρδίστηκε από τη Λουφτβάφφε στις 17 Μαΐου 1940 ώστε να αναγκαστούν οι Ολλανδικές δυνάμεις της Ζηλανδίας να παραδοθούν στους Γερμανούς. Μετά τον πόλεμο η πόλη ξαναχτίστηκε στα προπολεμικά σχέδιά της, αλλά τα αρχεία της πόλης χάθηκαν στις φωτιές. 

Μετά την ανακατασκευή του, το σύγχρονο Μίντελμπουρχ επανέκτησε τον ιστορικό του χαρακτήρα. Σήμερα διαθέτει αρκετές πολυτελής εμπορικές αποθήκες του 17ου και του 18ου αιώνα παράλληλα στα κανάλια του, όπως και άλλες πόλεις όπως το Άμστερνταμ. Οι παλιές τάφροι με νερό παραμένουν όπως και μια από τις πύλες της πόλης (η Κούπορτ, Koepoort), αλλά μεγάλα κομμάτια και των δύο κατεδαφίστηκαν τον 19ο αιώνα ώστε να διευκολύνουν την κατασκευή του καναλιού μεταξύ Βάλχερεν, Φλίσσινγκεν και Φέερε. Το μεσαιωνικό αβαείο χρησιμοποιείται σήμερα ως μουσείο και ως έδρα της κυβέρνησης της επαρχίας. 
Στο Μίντελμπουρχ γεννήθηκε και πέθανε ο Πίτερ Χάαλ (1769-1818), γνωστός ζωγράφος που ταξίδεψε σε όλη την Ευρώπη, αλλά επέστρεψε στη γενέτειρά του. 

## Παιδεία και πολιτισμός
Όταν ο βασιλιάς Γουλιέλμος Β΄ της Ολλανδίας αποφάσισε να κατασκευάσει το πρώτο πανεπιστήμιο της χώρας το 1575, εξέτασε το ενδεχόμενο του Μίντελμπουρχ, αλλά κατέληξε στο Λέιντεν. Η πόλη και ολόκληρη η επαρχία της Ζηλανδίας παρέμεινε χωρίς πανεπιστήμιο ως το 2004 όταν ιδρύθηκε η Ακαδημία Ρούσβελτ, που είναι συνδεδεμένη με το Πανεπιστήμιο της Ουτρέχτης. 

### Πολιτισμικά κέντρα
* Μουσείο Ζέουβς
* Ντε Φλέεσχαλ
* Ζέουβς Αρχίφ
* Βιβλιοθήκη Ζέουβς
* Κέντρο Οπτικής Τέχνης

### Θέατρα και συναυλιακοί χώροι
* Σχάουμπουρχ
* Συναυλιακή Αίθουσα Ζηλανδίας
* Θέατρο Σπίχελ
* Μίνι Θέατρο
* Θέατρο Κινηματογράφου Σχούττερσχοφ

## Συγκοινωνίες
Το Μίντελμπουρχ διαθέτει σταθμό τραίνου που συνδέει την πόλη με το Φλίσσινγκεν, το Χους, το Ρόοσενταλ, το Ρότερνταμ, τη Χάγη, το Λέιντεν, το Άμστερνταμ και το αεροδρόμιο Σχίπχολ.

## Δίδυμες πόλεις
*  Φίλφοορντε
*  Ναγκασάκι
*  Γκλογκάου
*  Σιμέρια
*  Τέιους
*  Φόλκστοουν

## Παραπομπές


## Εξωτερικοί σύνδεσμοι

* Επίσημος ιστότοπος 
* Τουρισμός στο Μίντελμπουρχ
* Πληροφορίες για τον δήμο
* Ιστότοπος της Ακαδημίας Ρούσβελτ 
* Χάρτης της πόλης
* Φωτογραφίες στο Flickr

Κατηγορία:Πόλεις της Ολλανδίας
Κατηγορία:Ζηλανδία (επαρχία)
Διδακτική της πληροφορικής

Η **Διδακτική της Πληροφορικής** είναι ένα νεότευκτο, σχετικά, ερευνητικό πεδίο. Ο σκοπός της Διδακτικής της Πληροφορικής (κατ' αναλογία προς τη Διδακτική των Μαθηματικών, τη Διδακτική της Φυσικής κ.ά.) είναι η διερεύνηση των διδακτικών φαινομένων, δηλαδή των φαινομένων τα οποία παρατηρούνται συστηματικά  κατά της διδασκαλία της. Ο απώτερος στόχος της είναι βέβαια η βελτίωση διδασκαλίας της και αντίστοιχα της μάθησης των διδασκομένων, δηλαδή η Διδακτική της Πληροφορικής αποσκοπεί στη βελτίωση του μαθήματος (με την έννοια της βελτίωσης της μάθησης και όχι απλά των υλικών όρων του μαθήματος).

Η Διδακτική της Πληροφορικής είναι κατ' εξοχήν πεδίο εμπειρικών ερευνών παρόλο που, με ένα γενικό τρόπο, η "Διδακτική" παραπέμπει στις λεγόμενες ανθρωπιστικές Επιστήμες.

Η **Διδακτική της Πληροφορικής** μελετά τα περιβάλλοντα και τις συνθήκες εκπαίδευσης/μάθησης, όπου πραγματοποιείται:

(α) **Οικοδόμηση γνώσεων** σχετικά με **διαχρονικές** έννοιες Πληροφορικής, όπως:
* Υλικό και λογισμικό υπολογιστή.
* Δομές & Τεχνικές Επεξεργασίας της Πληροφορίας.

* Αλγόριθμος & Προγραμματιστικές δομές.
(β) **Καλλιέργεια δεξιοτήτων** χρήσης εργαλείων ΤΠΕ
* Π.χ. Ικανότητα χρήσης εφαρμογών γενικού σκοπού, Προγραμματιστικών εφαρμογών, κλπ.
(γ) Ανάπτυξη δεξιοτήτων **Υπολογιστικής Σκέψης** (Computational Thinking)
* Π.χ. Ανάλυση προβλήματος, Υλοποίηση Λύσης με υπολογιστικό τρόπο.
(δ) Ανάπτυξη **κριτικής στάσης** και **αξιών** των μαθητών σχετικά με τη χρήση των ΤΠΕ στην καθημερινή ζωή.
## Σημειώσεις


Πληροφορικη
Διδακτικη
Αντόνιο Μπαντέρας

Ο **Χοσέ Αντόνιο Ντομίνγκεθ Μπαντέρα** (ισπαν.:*José Antonio Domínguez Bandera*, 10 Αυγούστου 1960), γνωστός ως **Αντόνιο Μπαντέρας**, είναι Ισπανός ηθοποιός, σκηνοθέτης και παραγωγός. Άρχισε την καριέρα του ως ηθοποιός με μία σειρά ταινιών από τον σκηνοθέτη Πέδρο Αλμοδόβαρ και μετά εμφανίστηκε σε πολύ γνωστές ταινίες του Χόλιγουντ, ειδικά κατά τη δεκαετία του 1990, συμπεριλαμβανομένων των *[[Assassins]]*, *[[Εβίτα (ταινία)|Evita]]*, *[[Συνέντευξη με έναν βρικόλακα (ταινία)|Συνέντευξη με έναν βρικόλακα]]*, *[[Φιλαδέλφεια (ταινία)|Philadelphia]]*, *[[Ντεσπεράντο (ταινία)|Ντεσπεράντο]], [[Η μάσκα του Ζορό]]* και *[[Spy Kids]]*. Ο Μπαντέρας έδωσε επίσης τη φωνή του στο *[[Γάτος Σπιρουνάτος]]* (Puss in Boots) συνέχεια των ταινιών Σρεκ και στη μέλισσα στη διαφήμιση της Nasonex.

## Βιογραφικό
Ο **Χοσέ Αντόνιο Ντομίνγκεθ Μπαντέρας** γεννήθηκε  στη Μάλαγα, της Ανδαλουσίας, στην Ισπανία. Ο πατέρας του, Χοσέ Ντομίνγκεθ, ήταν αστυνομικός στον ισπανικό εμφύλιο. Η μητέρα του, Άννα Μπαντέρας, ήταν δασκάλα πρωτοβάθμιας εκπαίδευσης. Έχει έναν μικρότερο αδερφό,τον Χαβιέ. Παρά το γεγονός ότι το όνομα της οικογένειάς του πατέρα του είναι Domínguez, πήρε το επώνυμο της μητέρας του, όπως το καλλιτεχνικό της. Ως παιδί, ήθελε να γίνει επαγγελματίας ποδοσφαιριστής μέχρι που το σπασμένο πόδι τον εμπόδισε να αφήσει τα όνειρά του στην ηλικία των δεκατεσσάρων. Έδειξε μεγάλο ενδιαφέρον για τις τέχνες του θεάματος και αποτελούσε μέρος της ARA Θεάτρου-Σχολής που διευθύνεται από τον Angeles Rubio y-Αργκουέλλες Alessandri και το Κολέγιο της Δραματικής Τέχνης, και τα δύο στη Μάλαγα. Η δουλειά του στο θέατρο, και τις εμφανίσεις του στους δρόμους, τελικά τον οδήγησε στο Εθνικό Θέατρο της Ισπανίας. Η καριέρα του απογειώθηκε με την παρουσία του στην ταινία του *[[Δέσε με]]*.

## Σταδιοδρομία
Ο Μπαντέρας άρχισε να εργάζεται σε μικρά καταστήματα κατά τη διάρκεια του μεταδικτατορικού πολιτιστικού κινήματος της Ισπανίας γνωστό ως «La Movida Madrileña».Κατά τη διάρκεια εμφάνισης στο θέατρο, ο Μπαντέρας τράβηξε την προσοχή του Ισπανού σκηνοθέτη Πέδρο Αλμοδόβαρ, ο οποίος προσλαμβάνει το νεαρό ηθοποιό το 1982 στην ταινία ντεμπούτο *[[Λαβύρινθος του πάθους (ταινία)|Λαβύρινθος του πάθους]]*. Πέντε χρόνια αργότερα, εμφανίστηκε στην ταινία του σκηνοθέτη *[[Ο νόμος του πόθου]]*, στην οποία κάνει πρωτοσέλιδα με τον ρόλο του ως ομοφυλόφιλος άνδρας, από τον οποίο απαίτησαν να είναι ο πρώτος άνδρας που φιλάει άνδρα στην μεγάλη οθόνη.

## Φιλμογραφία

## Παραπομπές


## Εξωτερικοί σύνδεσμοι

*Ο  

Κατηγορία:Ισπανοί ηθοποιοί
Κατηγορία:Ισπανοί σκηνοθέτες
Κατηγορία:Βραβευμένοι με Γκόγια
Κωνσταντίνος Καραβίδας

Ο **Κωνσταντίνος Δημητρίου Καραβίδας** (Κεφαλονιά 1890 – Αθήνα, Μάρτιος 1973) υπήρξε δοκιμιογράφος, νομικός και λογοτέχνης, υπέρμαχος του δημοτικισμού, για τον οποίο αγωνίστηκε μαζί με τους Δελμούζο και Δραγούμη κατά την περίοδο 1908-1912. 
## Συμβολή
Κατά τον Χρίστο Διαμαντή, φέρεται ως ο συστηματικότερος μελετητής του φαινομένου της κοινότητας στη σύγχρονη ελληνική ιστορία, το οποίο υπέβαλε σε εξονυχιστική πραγματολογική ανάλυση. Στη σύγχρονη πολιτική και κοινωνική ιστορία ο Κωνσταντίνος Καραβίδας θεωρείται ο θεμελιωτής του σύγχρονου ελληνικού κοινοτισμού, μιας οικονομικοπολιτικής θεωρίας και πρακτικής με  βάση την οργάνωση μορφών κοινοτήτων, σύμφωνα με την άμεση δημοκρατία. Η πολιτική κοινότητα, σύμφωνα με τον Καραβίδα, οργανώνεται μέσα από τις συνελεύσεις πολιτών, συνέργεια, συντροφικότητα, αναπτύσσοντας συνεργατικού ή οικογενειακού τύπου επιχειρήσεις.

Ενταγμένος στο Κίνημα Εθνικής Άμυνας υπηρέτησε στο πολιτικό γραφείο του Ελ. Βενιζέλου και υπηρέτησε στην Ύπατη Αρμοστεία της Σμύρνης στις αρχές του 1922. Διετέλεσε διευθυντής του περιοδικού του Ίωνα Δραγούμη *[[Πολιτική Επιθεώρησις]]* και συνεκδότης του περιοδικού *[[Κοινότης]]*, με τον Ντίνο Μαλούχο, όπου εκδόθηκαν πολλά κείμενά του.

Όντας ιδρυτικό στέλεχος της Δημοκρατικής Ομάδας κατά την περίοδο της Κατοχής προχώρησε στην έκδοση της παράνομης εφημερίδας *Ο Δημοκράτης*, η οποία συμμετείχε στο ΕΑΜ. Μετά την Κατοχή αρθρογράφησε στο περιοδικό *[[Δημοκρατική Επιθεώρησις]]*.

## Εργογραφία
**Εύρωπος* (1925)
**Δωρικόν Άσμα* (1926)
**Η Μακεδονοσλαβική Αγροτική Κοινότης* (1926)
**Η πύκνωσις των αγροτικών μας πληθυσμών* (1927)
**Σοσιαλισμός και Κοινοτισμός* (1930)
**Αγροτικά* (1931)
**Μακεδονικοί Ύμνοι* (1943)

Στο συγγραφικό του έργο εντάσσονται και σειρά άρθρων σε εφημερίδες. Το 1986 η οικογένειά του, και συγκεκριμένα η κόρη του Ζωή, δώρισε στη Γεννάδειο Βιβλιοθήκη το προσωπικό του αρχείο.

## Παραπομπές σημειώσεις


## Εξωτερικοί σύνδεσμοι
*Κωνσταντίνος Καραβίδας στον ''Πανδέκτη'', του Εθνικού Ιδρύματος Ερευνών
*Το αρχείο του Κωνσταντίνου Δ. Καραβίδα

Κατηγορία:Μέλη του ΕΑΜ
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Φρυγικό κράνος

thumb|right|Φρυγικό κράνος
thumb|right|Πεζέταιρος του μακεδονικού στρατού με φρυγικό κράνος
αριστερά|μικρογραφία|312x312εσ

Το **Φρυγικό** ή **Θρακικό κράνος** ήταν τύπος μπρούτζινης περικεφαλαίας η κορυφή της οποίας κατέληγε σε κεκλιμένο εμπρόσθιο γρόνθο, ή οξύ άγκιστρο. Αποτέλεσε εξέλιξη του κορινθιακού κράνους. Πρωτοεμφανίστηκε στην κλασική εποχή. Έτυχε ευρείας αποδοχής κατά τα ελληνιστικά χρόνια, ειδικά από το μακεδονικό στρατό, στον οποίο το εισήγαγε ο Φίλιππος Β' και χρησιμοποιήθηκε αργότερα από πολλούς πεζούς στρατιώτες του Μεγάλου Αλεξάνδρου και των Επιγόνων Διαδόχων του, όπου μέσω αυτών πέρασε στους Ρωμαίους και στη Μεγάλη Ελλάδα. Επίσης, ήταν διαδεδομένο ανάμεσα στους Θράκες, τους Δάκες και τους άλλους λαούς της ιταλικής χερσονήσου.

Κατασκευαζόταν από ορείχαλκο και βαφόταν συνήθως μπλε, ενώ τα κράνη των αξιωματικών ήταν διακοσμημένα με φούντες από φτερά.

## Παραπομπές


Κατηγορία:Κράνη (τέχνεργα)
Πυθαγόρεια Μονάδα

***Η Πυθαγόρεια Μονάδα*** (**μονάς**), είναι ο όρος που έδωσαν οι Πυθαγόρειοι για τον Θεό ή το πρωταρχικό "*Όν*", ή το σύνολο όλων των όντων. Η μονάδα είναι η πηγή από όπου όλα ξεκίνησαν, ή η ακέραια έννοια που δεν δύναται να διασπασθεί.

Για τους Πυθαγόρειους, η δημιουργία του αριθμητικού συστήματος, είναι άρρηκτα συνδεδεμένη με τη Γεωμετρία, ή ακόμα και με αυτή καθαυτή την Κοσμογονία Σύμφωνα με το Διογένη το Λαέρτιο, από τη μονάδα εξελίχθηκε η δυάδα, από τη δυάδα εξελίχθηκαν οι αριθμοί, και από τους αριθμούς, τα σημεία, από τα σημεία δε οι γραμμές, οι γραμμές δημιούργησαν οντότητες δύο διαστάσεων, αυτές με τη σειρά τους τρισδιάστατες οντότητες. Οι τρισδιάστατες οντότητες δημιούργησαν τους οργανισμούς, με αποκορύφωμα τα τέσσερα βασικά στοιχεία τη γη, το νερό, τη φωτιά και τον αέρα, από τα οποία σύμφωνα με τη θεωρία, είναι δομημένο το σύμπαν.

Παραπλήσια θεωρία, πώς τα πάντα γεννήθηκαν από τη Μονάδα, το πρωταρχικό **Όν**, συναντάται και στην Κοσμογονία της Γένεσης. Οι Ανθρωπιστές της Αναγέννησης πίστευαν πώς υπάρχει μια συμβατότητα και μια πνευματική αρμονία μεταξύ της χριστιανικής διδασκαλίας και της ελληνικής φιλοσοφίας. 

## Παραπομπές


## Βιβλιογραφία
*Hemenway, Priya. *Divine Proportion: Phi In Art, Nature, and Science*. Sterling Publishing Company Inc., 2005, p.&nbsp;56. ISBN 1-4027-3522-7
*Sandywell, Barry. *Presocratic Reflexivity: The Construction of Philosophical Discourse C. 600-450 BC.* Routledge, 1996.
*Σύμφωνα με τον Ιππόλυτο Ρώμης, η θεωρία αυτή εμπνέεται από τους Πυθαγόρειους, οι οποίοι πίστευαν πως η κοσμογονία ξεκίνησε με τη Μονάδα, η οποία γέννησε τη δυάδα, η οποία γέννησε τους αριθμούς, η οποία γέννησε το σημείο, τα σημεία γέννησαν τις γραμμές κλπ.

Κατηγορία:Φιλοσοφικές έννοιες
Κατηγορία:Αρχαία ελληνική φιλοσοφία
Κατηγορία:Μεταφυσική
Κατηγορία:Έννοιες στη μεταφυσική
Φένλο

Το **Φένλο** (Ολλανδικά: Venlo) είναι πόλη στη νοτιοανατολική Ολλανδία. Βρίσκεται στην επαρχία της Λιμβουργίας. Το 2001 ενσωματώθηκαν στον δήμο του Φένλο οι πρώην δήμοι Μπέλφελντ και Τέχελεν, ενώ το 2010 ενσωματώθηκε στον δήμο και ο πρώην δήμος Άρσεν εν Φέλντεν. Το Φένλο είναι περισσότερο γνωστό για την ποδοσφαιρική ομάδα ΦΦΦ Φένλο, που αγωνίζεται στην πρώτη κατηγορία της Ολλανδίας, την Eredivisie, καθώς και για τις καφετέριές της που, όπως και εκείνες του Μάαστριχτ, πουλούσαν σε πελάτες τους ναρκωτικά.

## Ιστορία
Στην περιοχή του Φένλο έχουν βρεθεί Ρωμαϊκά και Κέλτικα νομίσματα, ενώ έγγραφα του 9ου αιώνα μαρτυρούν πως η πόλη ήταν εμπορικό κέντρο. Αναγνωρίστηκε ως πόλη το 1343, ενώ το 1375 έγινε μέλος της Χανσεατικής Ένωσης. Λόγω της στρατηγικής του θέσης, το Φένλο πολιορκήθηκε αρκετές φορές, με σημαντικότερη εκείνη του 1702 από τον Μέννο φαν Κούχορν, ενώ αργότερα προσχώρησε στο Βασίλειο της Ολλανδίας. Στις 9 Νοεμβρίου 1939, απήχθησαν στην πόλη δύο Βρετανοί πράκτορες από την Sicherheitsdienst, τη μυστική υπηρεσία της Ναζιστικής Γερμανίας. Το γεγονός αυτό έγινε γνωστό ως το Γεγονός του Φένλο. Το γεγονός αυτό χρησιμοποιήθηκε από τους Ναζί για να συνδέσουν τη Μεγάλη Βρετανία με την αποτυχημένη απόπειρα δολοφονίας του Αδόλφου Χίτλερ από τον Γκέοργκ Έλσνερ δύο μέρες πριν. Στις 13 Οκτωβρίου 1944 άρχισε βομβαρδισμός της πόλης από τους Συμμάχους, που διήρκεσε μέχρι τις 19 Νοεμβρίου του ίδιου έτους, που προκάλεσαν μεγάλες ζημιές. Οι βομβαρδισμοί είχαν ως στόχο την καταστροφή των γεφυρών που βρίσκονταν κοντά στην πόλη, προκειμένου να ανακόψουν τον ανεφοδιασμό των Ναζί. Οι βομβαρδισμοί κόστισαν τη ζωή σε 300 κατοίκους της πόλης, ενώ καταστράφηκαν πολλά από τα ιστορικά κτήρια της πόλης. Στα τέλη της δεκαετίας του 1990, το Φένλο έγινε, όπως και το κοντινό Μάαστριχτ, κέντρο διακίνησης ναρκωτικών, όπως Χασίς και Κάνναβης, που παρατηρήθηκε κυρίως σε πολλές καφετέριες της πόλης. Έτσι, πολλοί Γερμανοί πολίτες, που προέρχονταν από πόλεις όπως το Ντίσελντορφ και την Κολωνία και, γενικότερα, από πόλεις της Κοιλάδας του Ρουρ, έρχονταν στο Φένλο, που βρίσκεται κοντά στα σύνορα με τη Γερμανία, προκειμένου να προμηθευτούν τα ναρκωτικά αυτά. Οι τοπικές αρχές προσπαθούν να περιορίσουν σήμερα το πρόβλημα αυτό.

Το 2012 είναι η πόλη διοργανώτρια της Floriade.

## Παραπομπές και σημειώσεις


## Εξωτερικοί σύνδεσμοι

* 

Κατηγορία:Πόλεις της Ολλανδίας
Κατηγορία:Λιμβουργία (Ολλανδία)
Στόχοι Ανάπτυξης Χιλιετίας

Οι **Στόχοι Ανάπτυξης της Χιλιετίας** **(ΣΑΧ)** αποτελούν τους οκτώ διεθνείς αναπτυξιακούς στόχους, τους οποίους συμφώνησαν να πετύχουν έως το 2015 οι 192 χώρες μέλη του Ο.Η.Ε. και τουλάχιστον 23 διεθνείς οργανισμοί. Οι στόχοι περιλμβάνουν την εξάλειψη της ακραίας φτώχειας, την μείωση της παιδικής θνησιμότητας, την καταπολέμηση επιδημιών όπως του AIDS και την διεύρυνση της παγκόσμιας συνεργασίας για ανάπτυξη.

Το 2001, κατανοόντας την ανάγκη γιά μία περισσότερο ενεργητική βοήθεια προς τα φτωχότερα έθνη, οι χώρες μέλη του Ο.Η.Ε. υιοθέτησαν τους βασικούς στόχους. Οι ΣΑΧ αποσκοπούν στην επιτάχυνση της ανάπτυξης μέσω βελτίωσης των κοινωνικών και οικονομικών συνθηκών στις φτωχότερες χώρες του κόσμου.

thumb|206px|right|Το ποσοστό του παγκόσμιου πληθυσμού που ζει σε συνθήκες ακραίας φτώχειας έχει μειωθεί στο μισό από το 1981. Το μεγαλύτερο ποσοστό της βελτίωσης σημειώθηκε στην Ανατολική και Νότια Ασία.

## Βασικοί και Επιμέρους Στόχοι
Οι 8 βασικοί στόχοι χωρίζονται σε 21 επιμέρους μετρήσιμους στόχους, οι οποίοι με τη σειρά τους καθορίζονται από 60 δείκτες.

# **Εξάλειψη της ακραίας φτώχειας και της πείνας**
#* Μείωση στο μισό του ποσοστού των ανθρώπων με εισόδημα κάτω του $1 την ημέρα.
#* Διασφάλιση αξιοπρεπούς απασχόλησης για όλους, γυναίκες, άντρες και νέους.
#* Μείωση στο μισό του ποσοστού των ανθρώπων που υποφέρουν από την πείνα.
# **Επίτευξη παγκόσμιας πρωτοβάθμιας εκπαίδευσης**
#* Έως το 2015, όλα τα παιδιά, αγόρια και κορίτσια, να μπορούν να ολοκληρώσουν ένα πλήρες πρωτοβάθμιο σχολικό πρόγραμμα .
# **Προώθηση της ισότητας των φύλων και ενίσχυση των γυναικών**
#* Εξάλειψη της ανισότητας των φύλων στην πρωτοβάθμια και δευτεροβάθμια εκπαίδευση έως το 2005 και σε όλα τα επίπεδα έως το 2015.
# **Μείωση της παιδικής θνησιμότητας**
#* Μείωση κατά δύο τρίτα, από το 1990 έως το 2015, της κάτω των 5 ετών παιδικής θνησιμότητας.
# **Βελτίωση της υγείας των μητέρων**
#* Μείωση, κατά τρία τέταρτα, από το 1990 έως το 2015, του ποσοστού θνησιμότητας των μητέρων.
#* Επίτευξη, έως το 2015, παγκόσμια πρόσβαση στην αναπαραγωγική υγεία.
# **Καταπολέμηση του [[AIDS]], της [[ελονοσία]]ς και άλλων ασθενειών.
#* Διακοπή, έως το 2015, και έναρξη αντιστροφής της εξάπλωσης του [Έιτζ]
#* Διασφάλιση, έως το 2010, πρόσβαση σε θεραπευτική αγωγή για το [Έιτζ] για όσους την χρειάζονται.
#* Διακοπή, έως το 2015, και έναρξη αντιστροφής της εμφάνισης της ελονοσίας και άλλων σοβαρών ασθενειών.
# **Διασφάλιση της περιβαλλοντικής βιωσιμότητας**
#* Ενσωμάτωση των αρχών της βιώσιμης ανάπτυξης στις πολιτικές και τα προγράμματα των χωρών και να αντιστροφή της απώλειας των περιβαλλοντικών πόρων 
#* Μείωση της απώλειας της βιοποικιλότητας, πετυχαίνοντας μέχρι το 2010, σημαντική μείωση στο ποσοστό απωλειών.
#* Μείωση στο μισό του ποσοστού του πληθυσμού που ζει χωρίς βιώσιμη πρόσβαση σε ασφαλές πόσιμο νερό και στοιχειώδη υγιεινή αποχέτευση 
#* Μέχρι το 2020 να πετύχουμε σημαντική βελτίωση στη ζωή τουλάχιστον 100 εκατομμυρίων κατοίκων στις φτωχογειτονιές 
# **Ανάπτυξη παγκόσμιας συνεργασίας για ανάπτυξη'''

δείτε επίσης Στόχοι για τη βιώσιμη ανάπτυξη

## Παραπομπές


Κατηγορία:Οργανισμός Ηνωμένων Εθνών
Β΄ Εθνική ποδοσφαίρου ανδρών 2006-07

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 2006-07** διεξήχθη σε έναν όμιλο των 18 ομάδων. Στην Α΄ Εθνική ανέβηκαν απευθείας οι τρεις πρώτες ομάδες και στη Γ΄ Εθνική υποβιβάστηκαν απευθείας τρεις ομάδες.

## Διοργάνωση

Το πρωτάθλημα Β΄ Εθνικής 2006-07 διεξήχθη ξανά με 18 ομάδες έπειτα από επτά χρόνια, δηλαδή από τη σεζόν 1999-2000. Εκτός από τη αύξηση των ομάδων δεν υπήρξαν αλλαγές σε σχέση με το προηγούμενο του 2005-06. Στην Α΄ Εθνική ανέβηκαν τρεις ομάδες και υποβιβάστηκαν τρεις στη Γ΄ Εθνική, τις οποίες αντικατέστησαν ισάριθμες ομάδες. Το πρωτάθλημα δεν ταλαιπωρήθηκε από εξωαγωνιστικές περιπέτειες εκτός από την περίπτωση του Ακράτητου, ο οποίος δεν έλαβε μέρος, αφού υποβιβάστηκε απευθείας στη Δ΄ Εθνική λόγω χρεών. Τη θέση του πήρε ο Πανθρακικός.  

***Ομάδες (18)**
***Πρωταθλητής**: **[[Α.Γ.Σ. Αστέρας Τρίπολης|Αστέρας Τρίπολης]]**, άνοδος στην Α΄ Εθνική.
****Δευτεραθλητής**: **[[Α.Π.Ο. Λεβαδειακός|Λεβαδειακός]]**, άνοδος στην Α΄ Εθνική. 
****Τριταθλητής**: **[[Γ.Α.Σ. Βέροια|Βέροια]],** άνοδος στην Α΄ Εθνική. 
***Υποβιβασμός (3)**: Προοδευτική, Μεσσηνιακός, Νίκη Βόλου.
****Υποβιβασμός από Α΄ Εθνική (3)**: Κέρκυρα, Αιγάλεω, Ιωνικός.  
****Άνοδος από Γ΄ Εθνική (3)**: Πιερικός, Ολυμπιακός Βόλου, Άγιος Δημήτριος.

### Πρώτοι σκόρερ
***21 γκολ**: Ηλίας Σολάκης (Καστοριά)

## Βαθμολογία

## Παραπομπές


## Πηγές

*Στατιστική ποδοσφαίρου.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 257-259.
*Πρώτοι σκόρερ Β΄ Εθνικής ανά σεζόν.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2006-2007
Βόρμσι

Το **Βόρμσι** () είναι το τέταρτο μεγαλύτερο νησί της Εσθονίας, μετά το Σάαρεμαα, το Χιίουμαα και το Μούχου με έκταση 93 τετρ. χιλιόμετρα. Έχει 406 κατοίκους  (2011) και πρωτεύουσα του νησιού είναι το Χούλλο με 245 κατοίκους (2010).

## Παραπομπές


Κατηγορία:Νησιά της Εσθονίας
Β΄ Εθνική ποδοσφαίρου ανδρών 2007-08

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 2007-08** διεξήχθη σε έναν όμιλο των 18 ομάδων. Στην Α΄ Εθνική ανέβηκαν απευθείας οι τρεις πρώτες ομάδες και στη Γ΄ Εθνική υποβιβάστηκαν απευθείας τρεις ομάδες.

## Συμμετέχοντες

## Διοργάνωση

Το πρωτάθλημα Β΄ Εθνικής 2007-08 διεξήχθη ξανά με 18 ομάδες και δεν υπήρξαν καινοτομίες σε σχέση με το προηγούμενο του 2006-07. Στην Α΄ Εθνική ανέβηκαν τρεις ομάδες και υποβιβάστηκαν τρεις στη Γ΄ Εθνική, τις οποίες αντικατέστησαν ισάριθμες ομάδες. Το πρωτάθλημα δεν ταλαιπωρήθηκε από εξωαγωνιστικές περιπέτειες.

***Ομάδες (18)**
***Πρωταθλητής**: **[[Πανσερραϊκός]]**, άνοδος στην Α΄ Εθνική.
****Δευτεραθλητής**: **[[Θρασύβουλος Φυλής]]**, άνοδος στην Α΄ Εθνική. 
****Τριταθλητής**: **[[Πανθρακικός]],** άνοδος στην Α΄ Εθνική. 
***Υποβιβασμός (3)**: Α.Ο. Αιγάλεω, Α.Ο. Χαϊδαρίου, Π.Α.Ο. Αγίου Δημητρίου.
****Υποβιβασμός από Α΄ Εθνική (3)**: Ατρόμητος Αθηνών, Γ.Α.Σ. Βέροια, Απόλλων Καλαμαριάς.  
****Άνοδος από Γ΄ Εθνική (3)**: Α.Ο. Καβάλα, Διαγόρας Ρόδου, Αναγέννηση Καρδίτσας.

### Πρώτοι σκόρερ
***18 γκολ**: Ηλίας Αναστασάκος (Θρασύβουλος ).

## Βαθμολογία

## Δείτε επίσης
*Σούπερ Λιγκ 2007–08
*Γ΄ Εθνική 2007–08
*Δ΄ Εθνική 2007–08
*Κύπελλο Ελλάδας 2007–08

## Σημειώσεις


## Παραπομπές


## Πηγές

*Στατιστική ποδοσφαίρου.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 259-261.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2007-2008
Β΄ Εθνική ποδοσφαίρου ανδρών 2008-09

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 2008-09** διεξήχθη σε έναν όμιλο των 18 ομάδων. Στην Α΄ Εθνική ανέβηκαν απευθείας οι τρεις πρώτες ομάδες και στη Γ΄ Εθνική υποβιβάστηκαν απευθείας τρεις ομάδες.

## Διοργάνωση

Το πρωτάθλημα Β΄ Εθνικής 2008-09 διεξήχθη ξανά με 18 ομάδες και δεν υπήρξαν καινοτομίες σε σχέση με το προηγούμενο του 2007-08. Στην Α΄ Εθνική ανέβηκαν τρεις ομάδες και υποβιβάστηκαν τρεις στη Γ΄ Εθνική, τις οποίες αντικατέστησαν ισάριθμες ομάδες. Το πρωτάθλημα δεν ταλαιπωρήθηκε από εξωαγωνιστικές περιπέτειες.

***Ομάδες (18)**
***Πρωταθλητής**: **[[Ατρόμητος Αθηνών]]**, άνοδος στην Α΄ Εθνική.
****Δευτεραθλητής**: **[[ΠΑΣ Γιάννινα]]**, άνοδος στην Α΄ Εθνική. 
****Τριταθλητής**: **[[Α.Ο. Καβάλα]],** άνοδος στην Α΄ Εθνική. 
***Υποβιβασμός στη Γ΄ Εθνική (3)**: Γ.Α.Σ. Βέροια, Καλλιθέα, Α.Γ.Σ. Καστοριά.
***Υποβιβασμός στη Δ΄ Εθνική λόγω χρεών**: Απόλλων Καλαμαριάς.
****Υποβιβασμός από Α΄ Εθνική (3)**: ΟΦΗ, Πανσερραϊκός, Θρασύβουλος Φυλής.  
****Άνοδος από Γ΄ Εθνική (3+1)**: ΓΣ Ηλιούπολη, Δόξα Δράμας, Παναιτωλικός και Α.Σ. Ρόδος (ως επιλαχόυσα στη θέση του Απόλλωνα Καλαμαριάς).

### Πρώτοι σκόρερ

***21 γκολ**: Νίκος Σουλτανίδης (Καβάλα).

## Βαθμολογία

## Παραπομπές


## Πηγές
* Στατιστική ποδοσφαίρου.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 261-263.
* Πρώτοι σκόρερ Β΄ Εθνικής ανά περίοδο, Δέσποινα Λάππα, cobrasports.gr.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2008-2009
Off the Wall (τραγούδι)

Το **Off the Wall** ήταν το τρίτο single του άλμπουμ *[[Off the Wall (άλμπουμ)|Off the Wall]]*, του Αμερικανού καλλιτέχνη Μάικλ Τζάκσον.

Το τραγούδι κυκλοφόρησε στις 2 Φεβρουαρίου 1980, και αποτελεί το τρίτο top 10 single από *Off the Wall*, το οποίο είχε 4 top 10 singles - ο Τζάκσον ήταν ο πρώτος που το κατάφερε. Το τραγούδι μιλά για αντιμετώπιση προβλημάτων: *leave that nine-to-five upon the shelf / and just enjoy yourself*. Το τραγούδι έφθασε στη 10η θέση στο Pop Singles Chart και στη 5η θέση του *[[Billboard]]* Soul Singles Chart.

Η Μαράια Κάρεϊ χρησιμοποίησε παρόμοια θέματα με αυτά του Off the Wall στο τραγούδι I'm That Chick, το οποίο συμπεριλήφθηκε στο *[[E=MC2 (άλμπουμ, Μαράια Κάρεϊ)|E=MC²]]* (2008).

## Κομμάτια

## Επίσημες εκδοχές

# Album Version – 4:05
# 7" Remix – 3:47
# Remix – 4:01
# Junior Vasquez Mix – 5:13

Η επεξεργασία στο *Essential Collection* δεν είναι το πραγματικό 7" Remix. Είναι μια προηγούμενη εκδοχή του άλμπουμ.

## Τσαρτ

## Προσωπικό

* Ροντ Τέμπερτον: Στιχουργός 
* Κουίνσι Τζόουνς: Παραγωγός 
* Μάικλ Τζάκσον: Lead και background φωνητικά
* Λουί Τζόνσον: Μπάσο
* Τζων Ρόμπινσον: Ντραμς 
* Ντάβιντ Ουίλιαμς και Μάρλο Χέντερσον: Κιθάρα 
* Γκρεγκ Φίλλινγκεϊνς: Ηλεκτρικό πιάνο, συνθεσάιζερ 
* Μάικλ Μπόντικερ: Προγραμματισμός συνθεσάιζερ
* Τζωρτζ Ντουκ: Συνθεσάιζερ και προγραμματισμός συνθεσάιζερ 
* Παυλίνο Ντα Κόστα: Κρουστά
* Τζέρι Χέι και The Seawind Horns: Πνευστά
** Τζέρι Χέι: Τρουμπέτα και flugelhorn
** Λάρι Ουίλιαμς: Τένορος, σαξόφωνο και φλάουτο
** Κιμ Χάτσκροφτ: Βαρύτονο, σαξόφωνο και φλάουτο 
** Ουίλιαμ Ρέιχενμπατς: Τρομπόνι
** Γκάρι Γκραντ: Τρομπέτα 
* Ροντ Τέμπερτον: Ρυθμός και φωνητικά

## Παραπομπές


Κατηγορία:Τραγούδια του Μάικλ Τζάκσον
Κατηγορία:Τραγούδια του 1979
Κατηγορία:Singles του 1980
Κατηγορία:Disco τραγούδια
Κατηγορία:Singles της Epic Records
Κατηγορία:Singles της Columbia Records
Κατηγορία:Singles της CBS Records
Πανώρια Βοζίκη

Η **Πανώρια Βοζίκη** ήταν αγωνίστρια της επανάστασης του 1821 με καταγωγή από τους Καλλονιούς της Κοίτας, στη Λακωνική Μάνη.

## Βιογραφικά στοιχεία
Ήταν κόρη του Κυριάκου Μποζίκη, μέλους παλιάς οικογένειας με βυζαντινή καταγωγή. Πολέμησε στην μάχη της Διρού (23 Ιουνίου 1826) εναντίον του Ιμπραήμ. Για την δράση της αναφέρεται από αρκετούς ιστορικούς μεταξύ των οποίων και από τον Σπυρίδωνα Τρικούπη.

## Πηγές
* Μεγάλη Ελληνική Εγκυκλοπαίδεια Παύλου Δρανδάκη, λήμμα Βοζίκη
* Αλεξανδράκος Δημήτριος, *Ιστορία της Μάνης*, Αθήνα 1892, σελ. 85
* Λεκκάκος Ιωάννης, *Μάνη, Ερανίσματα ιστορίας και Λαογραφίας*, σελ.51 - 54, 58 - 59, 71 - 72
* Τρικούπης Σπυρίδων, *Ιστορία της ελληνικής επαναστάσεως*, Λονδίνο 1875, τ.4, σελ. 27
* Κάσσης Κυριάκος, *Μοιρολόγια της Μέσης Μάνης*, Αθήνα 1979, σελ. 244 - 245
* Ρουμελιώτης Γιάννης, *Ηρωίδες της Λακωνίας και της Μάνης όλης 1453 - 1944*, σελ. 79

Κατηγορία:Αγωνίστριες του 1821
One Day in Your Life (τραγούδι, Μάικλ Τζάκσον)

Το **One Day in Your Life** είναι τραγούδι από τα άλμπουμ *[[Forever, Michael]]* και *[[One Day in Your Life (άλμπουμ)|One Day in Your Life]]*. Αργότερα κυκλοφόρησε ως single το 1981 λόγω των πωλήσεων του άλμπουμ *[[Off the Wall (άλμπουμ)|Off the Wall]]*, ακόμα και αν ο Τζάκσον είχε αλλάξει δισκογραφική εταιρεία. Καθώς ήταν μέτριο hit στις ΗΠΑ, ήταν μεγαλύτερο hit στο Ηνωμένο Βασίλειο, καθώς έγινε η πρώτη solo ηχογράφηση που έλαβε τη 1η θέση στο UK Singles Chart. Έμεινε στη 1η θέση στο Ηνωμένο Βασίλειο για 2 εβδομάδες τον Ιούνιο του 1981, πριν χάσει τη 1η θέση από το Being with You του Σμόκι Ρόμπινσον. Το τραγούδι επίσης είχε λάβει καλές θέσεις στα τσαρτ της Νότιας Αμερικής. Κυκλοφόρησε ως τραγούδι της Motown. Έγινε το 6ο best-selling single του 1981 στο Ηνωμένο Βασίλειο.

Το τραγούδι είχε επανεκδοχεί από την τραγουδίστρια Γκλόρια Έστεφαν κατά τη διάρκεια της συναυλίας της στο Λίβερπουλ, κατά τη διάρκεια του 90 Millas World Tour, προς μνήμη του Μάικλ Τζάκσον. Επίσης, όταν η Έστεφαν ήταν μέλος του συγκροτήματος Miami Sound Machine, έκδοσε το τραγούδι στα ισπανικά, ονοματί No Me Olvidaras, το οποίο συμπεριλήφθηκε στο *Miami Sound Machine* (άλμπουμ, 1980). 

Το 2010, το τραγούδι έγινε δείγμα στο τραγούδι Stay Forever από τον Μάικλ Ντρίμς, στο πρώτο του άλμπουμ, Dreamer's Poetry.

## Τσαρτ

## Παραπομπές


Κατηγορία:Τραγούδια του Μάικλ Τζάκσον
Κατηγορία:Τραγούδια του 1974
Κατηγορία:Singles του 1975
Κατηγορία:Singles του 1981
Κατηγορία:Singles της Motown
Κυβέρνηση Αθανασίου Ευταξία 1926

Η **Κυβέρνηση Αθανασίου Ευταξία 1926**  (Ιούλιος - Αύγουστος 1926) διορίστηκε από το δικτάτορα Θεόδωρο Πάγκαλο, όταν αποφάσισε να εγκαταλείψει τη θέση του πρωθυπουργού.

Έπειτα από συνομιλίες με πολιτικούς, ο Πάγκαλος κατέληξε στον Ευταξία που είχε διατελέσει πρόεδρος της κοινοβουλευτικής επιτροπής επί των Οικονομικών, η οποία έκανε σημαντικό και καίριο έργο.

Με την τοποθέτηση του αντιβενιζελικού Ευταξία, αλλά και των υπολοίπων αντιβενιζελικών υπουργών (εκτός του στρατηγού Τσερούλη και του Παναγιώτη Αραβαντινού, που ήταν βενιζελικοί), ο Πάγκαλος πραγματοποίησε το άνοιγμα και προς την άλλη πλευρά, απόφαση που οδήγησε στην πτώση του. Οι μέχρι το σχηματισμό της κυβέρνησης Ευταξία αφοσιωμένοι στον Πάγκαλο παράγοντες άρχισαν να σχεδιάζουν την ανατροπή της κυβέρνησης. Στασιαστικές εκδηλώσεις σημειώθηκαν στην Κρήτη και στην Κόρινθο, ενώ οι φρουρές της Χαλκίδας και της Λάρισας σχεδίαζαν να ξεσηκωθούν. Τελικά, ο Γεώργιος Κονδύλης οργάνωσε τη στρατιωτική επέμβαση που όλοι περίμεναν, και ανέτρεψε το Θεόδωρο Πάγκαλο και την κυβέρνησή του.

## Σύνθεση υπουργικού συμβουλίου
* *Πρωθυπουργός* (*Πρόεδρος του υπουργικού συμβουλίου*): Αθανάσιος Ευταξίας
* *Υπουργός άνευ χαρτοφυλακίου*: Αθανάσιος Ευταξίας
* *Εξωτερικών*: Λουκάς Κανακάρης Ρούφος
* *Δικαιοσύνης*:  Αντώνιος Δαμιανός
* *Εσωτερικών*: Γεώργιος Σπυρίδωνος, αντικαταστάθηκε την επόμενη ημέρα, 20 Ιουλίου, από τον Παναγιώτη Ι. Αραβαντινό
* *Παιδείας και Θρησκευμάτων* (μετονομασία του υπουργείου Εκκλησιαστικών και Δημόσιας εκπαίδευσης που άρχισε να ισχύει από το 1926): Γεώργιος Πωπ
* *Οικονομικών*: Εμμανουήλ Λαδόπουλος
* *Γεωργίας, Εμπορίου και Βιομηχανίας*: Γεώργιος Χαριτάκης
* *Δημοσίων Συγκοινωνιών*: Περικλής Αργυρόπουλος
* *Στρατιωτικών*: στρατηγός Χαράλαμπος Τσερούλης
* *Ναυτικών υπουργός*: Ιωάννης Λεωνίδας

## Παραπομπές


Κατηγορία:1926
1926
1926
Πολιορκία του Μπεκίου

Η **Πολιορκία του Μπεκίου** ήταν πολεμική εμπλοκή της Επανάστασης του 21.

## Η εξέλιξη των γεγονότων
Μετά την πτώση του φρουρίου της Άμφισσας ο μεν Γκούρας έμεινε εκεί, ο δε Κομνάς Τράκας πήρε 200 άνδρες και πήγε στην πολιορκία της Μενδενίτσας ή Βοδωνίτσας για να βοηθήσει τις δυνάμεις των πολιορκητών με αρχηγούς τους Δυοβουνιώτη και Αθανάσιο Διάκο. Οι τρεις οπλαρχηγοί, αφού άφησαν ένα σώμα να συνεχίζει την πολιορκία, ξεκίνησαν με κατεύθυνση τη Λαμία και έφτασαν στη γέφυρα της Αλαμάνας στον Σπερχειό. Εκεί στρατοπέδευσαν στους Κομποτάδες και έστειλαν τον Τράκα να πάει στη Λαμία για να βολιδοσκοπήσει τις εκεί δυνάμεις. 
### Η πολιορκία του Μπεκίου
Στις 14 Απριλίου ο Τράκας έφτασε κοντά στο τούρκικο χωριό «Καλύβια Κόγκα» και επειδή προσβλήθηκε από πολύ ιππικό και πεζούς, υποχώρησε προς δυσμάς και κατέλαβε την εκκλησία του χωριού Μπεκί. Οι Τούρκοι τον πολιόρκησαν και γίνονταν γενναία μάχη.

Οι Κομποτάδες για να βοηθήσουν τους πολιορκημένους μηχανεύτηκαν τον εξής αντιπερισπασμό: μάζεψαν άλογα, γαιδουράκια και μουλάρια από τους χωρικούς και διέταξαν στρατιώτες πεζούς να ιππεύσουν προς τον Σπερχειό και από εκεί προς τη Λαμία. Το τέχνασμα είχε επιτυχία, διότι οι Τούρκοι μόλις είδαν την πομπή φοβήθηκαν ότι οι Έλληνες θα είχαν σκοπό να επιτεθούν στη Λαμία που ήταν αφρούρητη. Έλυσαν την πολιορκία και ο Τράκας με τους άνδρες του βγήκαν αβλαβείς φονεύοντας λίγους Τούρκους.

## Πηγές
*



Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φθιώτιδας
Δήμος Αγίου Ευστρατίου

Ο **Δήμος Αγίου Ευστρατίου** είναι δήμος της περιφέρειας Βορείου Αιγαίου που συστάθηκε με το Πρόγραμμα Καλλικράτης και προέκυψε από την αναγνώριση σε δήμο της προϋπάρχουσας ομώνυμης κοινότητας.

Η έκταση του δήμου είναι 43,3 τ.χλμ και ο πληθυσμός του 257 κάτοικοι, σύμφωνα με την Απογραφή του 2021.

Περιλαμβάνει το νησί Άγιος Ευστράτιος και ανήκει στην Περιφερειακή Ενότητα Λήμνου της Περιφέρειας Βορείου Αιγαίου.

## Διοικητική ιστορία
Η Κοινότητα συστάθηκε το 1918 και το 2001 προσαρτήθηκαν σε αυτήν οι νησίδες Ρούμπος και Άγιοι Απόστολοι.
Στις 7 Ιουνίου 2010 η κοινότητα προήχθη σε Δήμο. 
### Διατελέσαντες δήμαρχοι
#### Πρόεδροι της Κοινότητας Αγίου Ευστρατίου
##### Πριν το 1983
..........................
##### 1983-2010

#### Δήμαρχοι Αγίου Ευστρατίου (2011- σήμερα)

## Πηγές
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Υπουργείο Εσωτερικών, σχέδιο Καλλικράτης


Αγιου Ευστρατιου
Κατηγορία:Άγιος Ευστράτιος
Passwd

Το **passwd** είναι εργαλείο των περισσότερων λειτουργικών συστημάτων τύπου Unix και χρησιμοποιείται για την αλλαγή του συνθηματικού (password) κάποιου χρήστη. Το νέο συνθηματικό που δίνεται από το χρήστη περνάει μέσα από μια συνάρτηση παραγωγής κλειδιού (key derivation function) και σχηματίζει μια κωδική έκδοση (μέσω μιας συνάρτησης κατακερματισμού ή hash), η οποία και αποθηκεύεται - το αρχικό συνθηματικό δεν αποθηκεύεται για λόγους ασφάλειας.

Όταν ο χρήστης εισέρχεται στο σύστημα δίνει ένα συνθηματικό που περνάει μέσα από την ίδια συνάρτηση και το αποτέλεσμα συγκρίνεται με τον αποθηκευμένο κωδικό: αν οι δύο κωδικοί είναι ίδιοι, ο χρήστης θεωρείται ότι ταυτοποιήθηκε.

Η εντολή passwd μπορεί να χρησιμοποιηθεί για την αλλαγή του συνθηματικού τοπικών λογαριασμών χρηστών και στα περισσότερα συστήματα, για την αλλαγή συνθηματικών σε κατανεμημένους μηχανισμούς ταυτοποίησης χρηστών, όπως το NIS, το Kerberos και το LDAP.

Κατά το παρελθόν, χρειάζονταν διαφορετικές εντολές για την αλλαγή των συνθηματικών διαφορετικών τρόπων ταυτοποίησης. Για παράδειγμα, η εντολή για να αλλαχτεί ένα συνθηματικό NIS ήταν η *yppasswd*. Αυτό απαιτούσε από το χρήστη να γνωρίζει τους διαφορετικούς τρόπους αλλαγής συνθηματικών για το κάθε σύστημα, ενώ πολλαπλασίαζε χωρίς λόγο τον κώδικα διαφόρων προγραμμάτων που είχαν τις ίδιες λειτουργίες (αλλά με διαφορετικά συστήματα από πίσω τους). Στις περισσότερες υλοποιήσεις υπάρχει πια μια μοναδική εντολή passwd και ο έλεγχος του σημείου στο οποίο αλλάζει ο κωδικός γίνεται διαφανώς στο χρήστη, μέσω pluggable authentication modules (PAMs).

## Παραπομπές


## Δείτε
* passwd(5), το αρχείο /etc/passwd
* passwd (βάση δεδομένων)
* Κατάλογος βοηθημάτων του Unix

Κατηγορία:Λογισμικό Unix
Clear (Unix)

[thumb|Η εντολή clear στο [GNU/Linux, μέσα σε τερματικό uxterm]]
Η **<code>clear</code>**  είναι εντολή του λειτουργικού συστήματος Unix, η οποία χρησιμοποιείται για τον καθαρισμό της οθόνης.

Ανάλογα με το σύστημα η clear χρησιμοποιεί τις βάσεις δεδομένων terminfo και termcap, σε συνδυασμό με το περιβάλλον, για να διαπιστώσει το είδος του τερματικού στο οποίο τρέχει, ώστε να βρει πώς θα καθαρίσει την οθόνη. Η εντολή του Unix clear δεν παίρνει ορίσματα και είναι παρόμοια με την εντολή cls του MS-DOS.

## Εξωτερικοί σύνδεσμοι
* Η σελίδα εγχειριδίου (<tt>man</tt>) για την <tt>clear</tt>

## Δείτε επίσης
* Κατάλογος βοηθημάτων του Unix

Κατηγορία:Unix
Άγιος Σπυρίδων

Το όνομα **Άγιος Σπυρίδων** μπορεί να αναφέρεται:

* Στον Άγιο Σπυρίδωνα Τριμυθούντος, άγιο της Ορθόδοξης Εκκλησίας

* Στους οικισμούς:
** Άγιος Σπυρίδωνας Άρτας
** Άγιος Σπυρίδωνας Βοιωτίας
** Άγιος Σπυρίδων Λασιθίου
** Άγιος Σπυρίδωνας Πάρου
** Άγιος Σπυρίδων Πιερίας
** Άγιος Σπυρίδων Φωκίδας
** Άγιος Σπυρίδωνας (Λεμεσός)

* Στους ιερούς ναούς:
** Ναός Αγίου Σπυρίδωνα (Κέρκυρα)
** Ναός Αγίου Σπυρίδωνος (Τεργέστη)

Κατηγορία:Αποσαφηνίσεις ελληνικών τοπωνυμίων
Μάχη του Δερβέν Φούρκα

Η **μάχη του Δερβέν Φούρκα** (το σημερινό όνομα του χωριού είναι Καλαμάκι Λαμίας) ήταν πολεμική εμπλοκή της Επανάστασης του 1821.

## Η εξέλιξη των γεγονότων
Όταν έγινε γνωστό ότι ο Ομέρ Βρυώνης και ο Κιοσέ Μεχμέτ Πασάς πορεύονταν με πολύ στρατό, ο Κομνάς Τράκας, επειδή ήξερε τα μέρη, στάλθηκε να βολιδοσκοπήσει την κατάσταση, έχοντας μαζί του δύναμη 250 πολεμιστών.

Στην περιοχή Δερβέν Φούρκα (βασικό πέρασμα-δερβένι όλων των κατακτητών από την Αρχαιότητα) της Όθρυος συνάντησε το στρατό του Τελεχάμπεη, που στρατοπέδευε εκεί. Στη συμπλοκή που ακολούθησε, οι Έλληνες σκότωσαν λίγους Οθωμανούς, μεταξύ αυτών και τον σημαιοφόρο του Τελεχάμπεη. Από τότε ο τόπος αυτός ονομάζεται «του Μπαϊρακτάρη». Από τους Έλληνες σκοτώθηκαν 17 και ο σημαιοφόρος του Τράκα, και πληγώθηκαν μερικοί. Οι Έλληνες άρχισαν να πολιορκούν τους Οθωμανούς, οι οποίοι οχυρώθηκαν στο ναό του Αγίου Νικολάου. Την ίδια μέρα, κατά το βράδυ, κατέφτασαν οι Ομέρ Βρυώνης και Κιοσέ Μεχμέτ κι έλυσαν την πολιορκία. Ο Τράκας και οι άνδρες του αναχώρησαν για τους Κομποτάδες.

Το ερώτημα είναι αν οι συγγραφείς των ιστορικών βιβλίων αναφέρονται στην τοποθεσία που σήμερα είναι το σημερινό χωριό Καλαμάκι (πρώην Δερβέν Φούρκα) ή στην τοποθεσία που βρίσκεται στο 16ο χλμ. της Εθνικής Οδού Λαμίας-Δομοκού, στο οποίο αργότερα με τα πρώτα σύνορα υπήρχε ελληνική καζάρμα (στρατώνας, φρουραρχείο Χωροφυλακής) και οθωμανικό φυλάκιο, γιατί αποτελούσε σημαντικό πέρασμα και σημείο με πολύ καλή ορατότητα προς όλες τις πλευρές.

## Παραπομπές




Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φθιώτιδας
Νικηφόρος Καραντηνός

Ο **Νικηφόρος Καραντινός** υπήρξε ναύαρχος του Βυζαντίου και διοικητής Πελοποννήσου.

## Βιογραφικά στοιχεία
Πατέρας του ήταν ο πατρίκιος Κωνσταντίνος Καραντινός. Διορίστηκε υπό του αυτοκράτορα Ρωμανού Γ΄ του Αργυρού διοικητής Πελοποννήσου. Το 1031 καταδίωξε τον αραβικό στόλο και τον κατέστρεψε. Το επόμενο έτος (1032), καινούργιος στόλος Αράβων από 1000 πλοία κατέπλευσε, και ο Καραντινός τον έτρεψε σε φυγή, συλλαμβάνοντας πολλούς αιχμαλώτους, τους οποίους οδήγησε στην Κωνσταντινούπολη. Σε άλλη ναυμαχία που ακολούθησε το επόμενο χρόνο (1033), νίκησε ξανά τους Άραβες και συνέλαβε 600 αιχμαλώτους.

Κατηγορία:Βυζαντινοί του 11ου αιώνα

## Αναφορές


Κατηγορία:Βυζαντινοί ναύαρχοι
Κατηγορία:Κυβερνήτες του Θέματος Πελοποννήσου
Αθανάσιος Καρίγιαννης

Ο **Αθανάσιος Καρίγιαννης** ήταν οπλαρχηγός από την Μάνη που διακρίθηκε για τον ηρωισμό του στην Επανάσταση του 1821.
## Βιογραφία
Όταν κατά τον Ιούλιο του 1822 τα πρώτα τμήματα της στρατιάς του Δράμαλη άρχισαν τις επιδρομές στον αργολικό κάμπο, ο Καρίγιαννης βρέθηκε ολομόναχος στο Άργος. Παρέλαβε δέκα οπλίτες, ανέβηκε στο φρούριο του Άργους και ύψωσε τη σημαία του. Μετά από λίγες ημέρες, όταν έφτασαν 50 Οθωμανοί ιππείς, ο Καρίγιαννης κατέβηκε από το φρούριο και τους επιτέθηκε. Σκότωσε μερικούς, ενώ τους υπόλοιπους τους έτρεψε σε φυγή. Αργότερα και άλλοι οπλαρχηγοί, ο Μπαρμπιτσιώτης, Κατσάκος, Κουμουσιώτης και Ζαχαρόπουλος έφτασαν στο φρούριο και τον ενίσχυσαν με 200 οπλίτες. Έφτασαν και 500 του Υψηλάντη, Γεώργιου και Ιωάννη Μαυρομιχάλη και Πάνου Κολοκοτρώνη. Ο Καρίγιαννης έμεινε και πάλι μόνος του μέσα στο φρούριο, όταν όλοι οι άλλοι Έλληνες το εγκατέλειψαν. Κοιμόταν αμέριμνος σε ένα σπιτάκι, ενώ οι Τούρκοι είχαν καταλάβει το φρούριο και ασχολούντο με τη λαφυραγωγία. Χορεύοντας και τραγουδώντας και κρατώντας το όπλο του στα χέρια έκανε τον Τούρκο και πέρασε μέσα από τους εχθρούς, βγήκε από το φρούριο και ενώθηκε πάλι με τους δικούς του. 

## Πηγές
* 

Κατηγορία:Αγωνιστές του 1821
1131 Πορθία

μικρογραφία|Η τροχιά του αστεροειδούς 1131 Πορθία
Η **Πορθία (Porzia)** (που δεν πρέπει να συγχέεται με τον ομώνυμο δορυφόρο του πλανήτη Ουρανού) είναι ένας μικρός αστεροειδής, που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,915. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο του σαιξπηρικού δράματος *Ιούλιος Καίσαρ*. Εξαιτίας και της σημαντικής εκκεντρότητας της τροχιάς της, η Πορθία στο περιήλιό της βρίσκεται πιο κοντά στον Ήλιο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος της Πορθίας εκτιμάται σε 7,5 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,18. Η Πορθία περιστρέφεται γύρω από τον εαυτό της μία φορά κάθε 4 ώρες και 39,5 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πορθια
Αλέξης Τραϊανός

Ο **Αλέξης Τραϊανός** (πραγματικό όνομα **Αλέξανδρος Ζαβατάρης**, Θεσσαλονίκη, 20 Οκτωβρίου 1944 - Καπανδρίτι, 7 Μαΐου 1980) ήταν Έλληνας ποιητής της γενιάς του '70, μεταφραστής και κριτικός ποίησης.

## Βίος
Γεννήθηκε στη Θεσσαλονίκη το 1944. To 1963 εισήχθη στο Οικονομικό της Νομικής του ΑΠΘ ενώ είχε ήδη ξεκινήσει να ασχολείται με την ποίηση, μεταφράζοντας το 1967 αφροαμερικανική ποίηση. Λίγο αργότερα, πραγματοποίησε την πρώτη του αποτυχημένη απόπειρα αυτοκτονίας. Υπήρξε ο πρώτος που μετέφρασε beat ποίηση στα ελληνικά, καθώς και μέρος από το έργο του Τσέζαρε Παβέζε και του Τσαρλς Μπουκόφσκι. Αυτοκτόνησε στις 7 Μαΐου του 1980 στο Καπανδρίτι Αττικής. Ο θάνατός του προήλθε από ασφυξία που προκάλεσε διοχετεύοντας τα καυσαέρια από την εξάτμιση στο εσωτερικό του αυτοκινήτου του.

## Κριτική
Σύμφωνα με τον Ε. Γαραντούδη ο Τραϊανός διέθετε την απαραίτητη ποιητική παιδεία για το έργο του και επισημαίνει την *ηθελημένη* ενσωμάτωση αυτούσιων καρυωτακικών παραθεμάτων στην ποίησή του.

## Εργογραφία
### Ποιητικές συλλογές
**Οι μικρές μέρες*, εκδόσεις Τραμ, Θεσσαλονίκη, 1973
**Η κλεψύδρα με τις στάχτες*, εκδόσεις Εγνατία, Θεσσαλονίκη 1975
**Το δεύτερο μάτι του Κύκλωπα / Cancerpoems*, εκδόσεις Τραμ, Θεσσαλονίκη, 1977
**Το σύνδρομο του Ελπήνορα*, εκδόσεις Ύψιλον, Αθήνα, 1984
**Φύλακας Ερειπίων – Τα ποιήματα*, συγκεντρωτική έκδοση, επιμέλεια Στέφανος Μπεκατώρος, Αλέξης Ζήρας, εκδόσεις Πλέθρον, Αθήνα, 1991

### Δοκίμια
*«Το απόν και το παρόν πάθος», περιοδικό Καινούργια Εποχή, 1976

### Μεταφράσεις
*Ανθολογία νέγρων ποιητών (1969, Εκδόσεις Εγνατία)
*Μεταπολεμική αμερικάνικη ποίηση (1979, Αγροτικές Συνεταιριστικές Εκδόσεις)
*Μπουκόφσκι.Επιλογή από το έργο του (1980,Εκδόσεις Η μικρή Εγνατία)
*Τσέζαρε Παβέζε-Ο θάνατος θα 'ρθει και θα χει τα μάτια σου (1988), Μετάφραση του Αλέξη Τραϊανού και του Ευριπίδη Γαραντούδη, Εκδόσεις Υπόστεγο)

## Παραπομπές


## Βιβλιογραφία
*
*
*

## Πηγές
* Μαρωνίτης, Δ.Ν. "Η γοητεία της Αυτοκτονίας", Το Βήμα της Κυριακής, 2 Νοεμβρίου 1986.
* Νίκος-Αλέξης Ασλάνογλου, "Ταξιδεύοντας στη δροσερή νύχτα" (1991)
* *Η μικρή βόλτα του νεκρού ποιητή (Αλέξης Τραϊανος)* χωρίς ήχο μαυρόασπρη ερασιτεχνική ταινία 8mm του στενού του φίλου Μίλτου Αρβανιτάκη, όπου παίζει ο ίδιος και γυρίστηκε το 1967 στην Θεσσαλονίκη.
*"Αλέξης Τραϊανός" (Μάιος 2013). Ταινία ντοκιμαντέρ μεγάλου μήκους του Τάσου Ψαρρά.
* Βασιλική Κανάρη, *[https://search.lib.auth.gr/Record/518092 Ο Μίλτος Σαχτούρης και η γενιά του ΄70: η περίπτωση του Αλέξη Τραϊανού],* Αριστοτέλειο Πανεπιστήμιο Θεσσαλονίκης. Τομέας Μεσαιωνικών και Νέων Ελληνικών Σπουδών, 2006.

## Εξωτερικοί σύνδεσμοι
* Δυο ποιήματα του Αλέξη Τραϊανού

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Αυτόχειρες καλλιτέχνες
Επεξεργασία κειμένου

Η επεξεργασία γενικά είναι ο χειρισμός των δεδομένων μέσα σε ένα σύστημα Η/Υ. Αποτελεί το ζωτικό βήμα ανάμεσα στην λήψη των δεδομένων (είσοδος) και στην παραγωγή των αποτελεσμάτων (έξοδος).
Όταν το σύνολο των στοιχείων ενός αρχείου είναι λέξεις και κείμενο, τότε το αρχείο, που αποτελεί την βασική μονάδα αποθήκευσης δεδομένων, υφίσταται επεξεργασία κειμένου.
Ενώ αν αποτελείται από εντολές, αριθμούς κτλ. λέμε ότι έχουμε απλή επεξεργασία αρχείων.

Κατηγορία:Λογισμικό
Κύπελλο Τσεχίας (ποδόσφαιρο ανδρών)

Το **Κύπελλο Τσεχίας** (τσεχικά: *Pohar České Posty* - συμπεριλαμβάνετε ο χορηγός του κυπέλλου, πρώην *Pohar CMFS*) είναι μία ποδοσφαιρική διοργάνωση στην Τσεχική Δημοκρατία. Διοργανώνεται από την Ποδοσφαιρική Ομοσπονδία της Τσεχίας.

Το Κύπελλο Τσεχίας πραγματοποιήθηκε για πρώτη φορά το 1961. Ο νικητής στη συνέχεια αντιμετώπιζε τον νικητή του Κυπέλλου Σλοβακίας στον τελικό του Κυπέλλου Τσεχοσλοβακίας. Αυτός ο διαγωνισμός σταμάτησε το 1993, μετά τη διάλυση της Τσεχοσλοβακίας σε δύο ανεξάρτητα κράτη (την Τσεχική Δημοκρατία και τη Σλοβακία).

Ο νικητής κερδίζει την είσοδό στο Γιουρόπα Λιγκ της επόμενης περιόδου.

Πολυνίκης της διοργάνωσης είναι η Σπάρτα Πράγας με 8 τίτλους. 

## Τελικοί κυπέλλου ποδοσφαίρου Τσεχίας

* *παρ. = παράταση, πεν. = πέναλτι*

## Τίτλοι Ομάδων

## Δείτε επίσης
* Πρωτάθλημα ποδοσφαίρου Τσεχίας

## Παραπομπές


## Εξωτερικοί σύνδεσμοι

* Η ιστοσελίδα του Κυπέλλου Τσεχίας 

Τ
Κατηγορία:Ποδοσφαιρικές διοργανώσεις Τσεχίας
DRAKON

thumb|right|Διάγραμμα σε DRAKON που περιγράφει τη μεταφορά ενός ασθενή κρυογονικής

Η **DRAKON** (ρωσ. ДРАКОН, "δράκος" – αρχικά των λέξεων *Дружелюбный Русский Алгоритмический язык, Который Обеспечивает Наглядность*, "φιλική Ρωσική αλγοριθμική γλώσσα που εξασφαλίζει καθαρό νόημα") είναι αλγοριθμική οπτική γλώσσα προγραμματισμού που αναπτύχθηκε για το διαστημικό εγχείρημα Μπουράν. Η ανάπτυξη της άρχισε το 1986 και διευθύνθηκε από τον Vladimir Parondzhanov, με σκοπό την αντικατάσταση των εξειδικευμένων γλωσσών PROL2 (ПРОЛ2), DIPOL (ДИПОЛЬ) και LAKS (ЛАКС), που ήδη χρησιμοποιούνταν στο εγχείρημα Μπουράν, από μια μοναδική γλώσσα.

Το έργο ολοκληρώθηκε το 1996 (3 χρόνια μετά τον επίσημο τερματισμό του εγχειρήματος Μπουράν), με την ανάπτυξη του αυτόματου συστήματος προγραμματισμού CASE με τον τίτλο "Grafit-Floks".

Στη συνέχεια χρησιμοποιήθηκε στο Sea Launch και σε άλλα διαστημικά εγχειρήματα.

Οι κανόνες της DRAKON για τη δημιουργία διαγραμμάτων βελτιστοποιήθηκαν με σκοπό την καλύτερη κατανόησή τους, ώστε να είναι ένα εργαλείο intelligence augmentation.

## Αναφορές
* *How to improve the work of your mind* (Как улучшить работу ума), V. Parondzhanov

## Εξωτερικοί σύνδεσμοι

* Ιστορία της DRAKON 
* Drakorz 
* Transhumanism | DRAKON Διαδικτυακός κατάλογος για την DRAKON 
* DRAKON + Oberon = η οπτική γλώσσα προγραμματισμού DRON  

Κατηγορία:Αλγόριθμοι
Κατηγορία:Οπτικές γλώσσες προγραμματισμού
Fender Stratocaster

thumb|right|250px|Η κιθάρα Fender Stratocaster.
Η **Fender Stratocaster (Φέντερ Στρατοκάστερ)** είναι εξάχορδη ηλεκτρική κιθάρα της αμερικανικής εταιρίας Φεντερ. Είναι μία από τις διασημότερες ηλεκτρικές κιθάρες στον κόσμο, και μια από τις πιο εμπορικές. Έχει χρησιμοποιηθεί από πολλούς γνωστούς καλλiτέχνες της μουσικής ροκ -και καλλιτεχνών άλλων μουσικών ειδών- όπως ο Τζίμι Χέντριξ, ο Ρόρυ Γκάλαχερ, ο Έρικ Κλάπτον, ο Στιβ Ρέι Βον, ο Τζεφ Μπεκ, ο Μαρκ Νόπφλερ, ο Ίνγκβι Μάλμστιν και ο Ντέιβ Μάρεϊ και Μπαντι Χολυ.

Κατηγορία:Κιθάρες